राजनैतिक द्वेष से काम कर रही सरकार भाजपाइयों पर क्यों नहीं हो रही कार्रवाई
भाजपासरकार के सुशासन दिवस पर सवाल उठाते हुए कांग्रेस सांसद दीपेंद्र हुड्डा ने कहा केंद्र और प्रदेश सरकार राजनैतिक प्रतिशोध से काम कर रही है। सरकार भ्रष्टाचार के आरोपी भाजपा नेताओं के खिलाफ कोई कार्रवाई नहीं कर रही। उनकी पार्टी के नेता कीर्ति आजाद ने भ्रष्टाचार को लेकर आवाज उठाई तो उसे पार्टी से बाहर निकाल दिया। दीपेंद्र ने कहा कि भाजपा सरकार कांग्रेस के नेताओं ही नहीं, बल्कि अन्य विपक्षी पार्टियों के नेताओं के खिलाफ भी राजनैतिक दुर्भावना से मामले दर्ज करा रही है। सैन समाज की तरफ से आयोजित कार्यक्रम में शिरकत करने पहुंचे सांसद दीपेंद्र हुड्डा ने भाजपा सरकार के सुशासन दिवस पर कहा कि भाजपा नेताओं पर भ्रष्टाचार के आरोप लग रहे हैं, इनमें राजस्थान और मध्यप्रदेश की सरकारें भी शामिल हैं। लेकिन केंद्र सरकार अपने नेताओं की कोई जांच नहीं कराती, बल्कि राजनैतिक द्वेष के चलते कांग्रेस नेताओं पर झूठे केस दर्ज किए जा रहे हैं।
दिल्ली की वाहन नीति को दिया समर्थन
प्रदूषणकम करने के लिए दिल्ली सरकार द्वारा बनाई गई वाहनों की नीतियों का दीपेंद्र हुड्डा ने समर्थन किया। हालांकि उन्होंने कहा कि दिल्ली सरकार को यह नीति योजनाबद्ध तरीके से लागू करनी चाहिए थी। इसमें उत्तर प्रदेश हरियाणा सरकार को भी शामिल करने के साथ-साथ एनसीआर क्षेत्र के सभी सांसदों की राय भी लेनी चाहिए थी। चंडीगढ़ एयरपोर्ट के नाम को लेकर दीपेंद्र हुड्डा ने कहा कि शहीद भगत सिंह के नाम को हटाने की कोशिश को बर्दाश्त नहीं किया जाएगा।
बिजली को सरप्लस बताने पर मंशा जताए सरकार
दीपेंद्रने कहा कि झज्जर के झाडली पॉवर प्लांट की बिजली को सरकार की तरफ से सरप्लस बताया जा रहा है, इसके बारे में सरकार अपना मंशा स्पष्ट करे। सरकार किस निजी कम्पनी से बिजली खरीदना चाहती है और जब अंतर्राष्ट्रीय बाजार में डीजल और कोयले की कीमतें कम हुई हैं तो प्रदेश सरकार क्यों बिजली के दाम बढ़ा रही हैं।
hin_Deva hin_Deva hin_Deva hin_Deva hin_Deva hin_Deva